מרתון תל אביב מהאווירמרתון תל אביב 2014פתיחת מרתון תל אביב 2022
**מרתון תל אביב** הוא מרוץ מרתון המתקיים בעיר תל אביב. זהו המרוץ השני שהתקיים בישראל למרחק 42.195 ק"מ.

היסטוריה
--------

המרוץ המלא התקיים במשך 14 שנים ברציפות, החל משנת 1981 ועד שנת 1994. מאז 1995 התקיים המרוץ מדי פעם, למרחק של חצי מרתון (21.1 ק"מ) או 10 ק"מ, באותו שם, באופן בלתי סדיר ובתאריך מקרי. בשנת 2009, במסגרת חגיגות 100 שנה לתל אביב, נערך שוב מרוץ מרתון מלא.

עד שנת 1994, התקיים המרוץ בדרך כלל בחודש מרץ. בשנת 1991, עקב מלחמת המפרץ, הוא נדחה לחודש אפריל. המרתון המלא האחרון בתקופה זו, מרתון תל אביב ה-14 התקיים ב-1994. מעדות ראייה, כמות המזנקים למרחק המלא הייתה פחות מעשרת אלפים (9982 רצים). במשך מספר שנים לאחר מכן, הוסיף המרוץ להתקיים בתל אביב, בחודש מרץ, באותו שם, אך למרחק של חצי מרתון בלבד.

בשנת 1995 החליט ראש העיר רוני מילוא על ביטול המרוץ בשל תלונות התושבים על ההפרעה לתנועה, ומאז ועד 2008 התקיים המרוץ באופן לא סדיר. אף על פי שהמרוץ המשיך להיקרא "מרתון תל אביב" (אם כי במספר מקרים כונה המרוץ "מרוץ האביב של תל אביב"), הוא לא כלל מרוץ למרחק מלא, אלא למרחק של חצי מרתון (21.1 ק"מ) או 10 ק"מ. המרוץ התקיים באופן בלתי סדיר ובתאריך מקרי. מאז שנת 1995 ועד ראשית שנת 2009 התקיים בישראל רק מרוץ מרתון אחד בשנה - מרתון הכנרת (מרתון טבריה).

ב-24 באפריל 2009 התקיים מרוץ מרתון תל אביב במתכונת חדשה, וזאת במסגרת חגיגות המאה של העיר. במרוץ זה נקבע שיא למספר המסיימים ריצת מרתון בישראל - 938 מסיימים. השליש האחרון של מסלול ריצת המרתון התפתל בשבילים הצרים והצפופים של פארק הירקון (גני יהושע) והיקשה על קצב הריצה. הרץ המנצח היה דניאל קונס מקניה, שסיים בזמן של 2:38:06.

ריצת המרתון לאורך גדת נחל הירקון
בשנת 2011, התקיים לראשונה בישראל כחלק ממגוון מסלולי מרתון ת"א, מקצה רולרבליידס למרחק חצי מרתון (21 ק"מ).  

במקצה הרולרבליידס, הוזנקו מאות מחליקים למקצה מיוחד בהחלקה מהירה, הראשון לסיים את המרוץ היה איתי דרורי בזמן של 43 דקות. אחד המחליקים התמוטט במהלך המרתון ומת מספר ימים לאחר מכן בבית החולים.

במרוץ שהתקיים בשנת 2013, נדחה מקצה המרתון המלא עקב תחזית למזג אוויר שרבי, אך מקצים קצרים יותר כן נערכו. במקצה חצי המרתון נפטר אחד הרצים ממכת חום, ועוד עשרות נפגעו, בהם 12 במצב קשה. מספר ימים לפני קיומו של המרוץ המלא, הוחלט לבטלו בשל מזג האוויר והאסון שהתרחש במקצים הקצרים.

מרוץ 2014 הוקדם לסוף חודש פברואר ונערך במסלול חדש, משדרות רוקח מול הכניסה לגני התערוכה. מעל 2000 רצים סיימו את מקצה המרתון המלא, ושיא המסלול נשבר.

מרוץ 2015 התקיים ב-27 בפברואר. במקצה המרתון שיא המסלול לגברים נשבר שוב. עקב החום כל המקצים הופסקו בשעה 10. 90 מהמשתתפים נזקקו לטיפול רפואי, מהם חמישה אושפזו במצב קשה.

מרוץ 2020 התקיים ללא מרבית הרצים הבינלאומיים, בשל ההנחיה שנתן משרד הבריאות לעיריית תל אביב על רקע התפשטות נגיף הקורונה ברחבי העולם.

בפברואר 2021, בשל מגפת הקורונה, התקיים המרוץ במתכונת דיגיטלית באמצעות אפליקציה ייעודית, שנותרה זמינה במשך שבוע וחצי כדי לאפשר לרצים לבחור את הזמן המתאים להם. המשתתפים יכולים היו לרוץ בכל מקום שיבחרו ולקבל באפליקציה מידע על מרחק וזמן הריצה. זאת הפעם היחידה שבעצם יכלו לעשות את המרתון מכל מקום בעולם. באירוע השתתפו רצים מ-36 מדינות. ההזנקה בוצעה באפליקציה על ידי ראש העיר תל אביב יפו רון חולדאי.

ב-2023 השתתפו במרתון המלא מספר שיא של 2552 רצים. במרתון זה גם נשבר השיא לגברים על ידי Dominic Kipngeno Mibei מקניה, 2:10:11 שזה כמעט 20 שניות פחות מהשיא הקודם שלו באותו המרתון ב-2015.

### שיאי המסלול

שיא המסלול לגברים נקבע על ידי Dominic Kipngeno Mibei מקניה, 2:10:11, ב-2023.

שיא המסלול לגברים ישראלים נקבע על ידי דניאל גואדי, 2:24:14, ב-2022.

שיא המסלול לנשים נקבע על ידי Margaret Njuguna מקניה, 2:35:51 שעות, ב-2017.

שיא המסלול לנשים ישראליות נקבע על ידי אירנה אור קונובלוב, 2:51:23 שעות, ב-2020.

### זוכים

| תאריך | זמן | מנצח | זמן | מנצחת |
| --- | --- | --- | --- | --- |
| 2023 | **2:10:11** | קניהקניה Dominic Kipngeno Mibei | 2:42:40 | קניהקניה Margaret Njuguna |
| 2022 | 2:12:55 | קניהקניה Vincent Kipsang Rono | 2:53:01 | ישראלישראל ביקאיה מינטמר |
| 2021 | --- | לא התקיים (נערך דיגיטלית) | --- | לא התקיים (נערך דיגיטלית) |
| 2020 | 2:31:01 | גרמניהגרמניה Tobias Singer | 2:44:17 | רוסיהרוסיה Elena Tolstykh |
| 2019 | 2:14:31 | אתיופיהאתיופיה Samuel Demie | 2:40:26 | קניהקניה Margaret Njuguna |
| 2018 | 2:19:53 | קניהקניה Ernest Kebenei | 2:58:18 | קניהקניה Margaret Njuguna |
| 2017 | 2:12:12 | אתיופיהאתיופיה Belete Mekonen Gezu | **2:35:51** | קניהקניה Margaret Njuguna |
| 2016 | 2:10:50 | קניהקניה William Kiprono Yegon | 2:40:16 | קניהקניה לונה צ'מטאי |
| 2015 | 2:10:30 | קניהקניה William Kiprono Yegon | 2:51:24 | אתיופיהאתיופיה Azeb Weldehawariat |
| 2014 | 2:14:40 | קניהקניה Ezekiel Koech | 2:44:23 | קניהקניה Margaret Njuguna |
| 2013 | --- | לא התקיים | --- | לא התקיים |
| 2012 | 2:15:15 | קניהקניה Samuel Tarus Too | 2:38:27 | אתיופיהאתיופיה Abeba Tola Eda |
| 2011 | 2:19:02 | קניהקניה Josephat Rono Kipkemboi | 2:40:35 | אתיופיהאתיופיה Worknesh Shasha Oda |
| 2010 | 2:49:34 | ישראלישראל אברהם היילמלקוט | 3:13:30 | ישראלישראל אורנה בלאו |
| 2009 | 2:38:06 | קניהקניה Daniel Kipchumba | 3:07:41 | ישראלישראל אורנה בלאו |
| 1996-2008 | --- | לא התקיים | --- | לא התקיים |
| 1995 | --- | n/a | --- | n/a |
| 1994 | 2:19:37 | אתיופיהאתיופיה Gezahenge Birra | 2:40:44 | פוליןפולין Czeslawa Mentlewicz |
| 1993 | 2:21:37 | אתיופיהאתיופיה Aiduna Aitnafa | 3:10:57 | איטליהאיטליה Cinzia Allasia |
| 1992 | 2:14:56 | אתיופיהאתיופיה Tumo Turbo | 2:47:47 | רוסיהרוסיה Alina Magamedirova |
| 1991 | 2:19:50 | אתיופיהאתיופיה Tesfaye Segne | 2:58:12 | איטליהאיטליה Loredana Ricci |
| 1990 | 2:30:32 | פינלנדפינלנד Hannu Korkalainen | 3:20:12 | איטליהאיטליה Loredana Ricci |
| 1989 | \*2:13:23 | ברזילברזיל Osmiro daSilva | 2:53:18\* | פוליןפולין Czeslawa Mentlewicz |
| 1988 | 2:22:21 | צרפתצרפת Jean-Claue Louison | 2:44:03 | רומניהרומניה Adriana Barbu |
| 1987 | 2:23:27 | צרפתצרפת Michel Constant | 3:26:28 | גרמניהגרמניה Erika Kruger |
| 1986 | 2:30:05 | צרפתצרפת Michel Schwind | 2:49:32 | רומניהרומניה Elena Murgoci |
| 1985 | 2:23:06 | צרפתצרפת Jean-Michel Charbonnel | 3:01:27 | דנמרקדנמרק Lise Kristiansen |
| 1984 | 2:27:05 | רומניהרומניה Gheorghe Sandu | --- | n/a |
| 1983 | --- | n/a | --- | n/a |
| 1982 | 2:26:56 | צרפתצרפת Yves Seigneuricצרפתצרפת Claude Minni | 4:31:15 | ישראלישראל נאווה עזרא |
| 1981 | 2:35:47 | צרפתצרפת Jean-Michel Charbonnel | --- | n/a |

* במרוץ של 1989, בשל טעות בסימון, מרחק המרוץ היה קצר ב-1,750 מ' מהמרחק הרשמי.

הערה: לפי שעה לא ניתן לעקוב אחר תוצאות מרתון תל אביב שנערכו עד 1994, משום שבאותן שנים טרם עלה בארץ אתר אינטרנט המציג תוצאות מרוצים. מרוץ הקפת התבור היה האתר הראשון שעלה והציג תוצאות החל משנת 1996.

קישורים חיצוניים
----------------

ויקישיתוף מדיה וקבצים בנושא **מרתון תל אביב** בוויקישיתוף
* אתר המרתון
* התחרות באתר חברת ההפקה כפיים
* האירוע באתר חגיגות המאה לתל אביב
*

הערות שוליים
------------

1. ↑  אמיר שילה‏, אסון במרתון השרבי: הרוג ו-12 פצועים קשה, באתר וואלה!‏, 14 במרץ 2013
2. ↑  ליאת רותם מלמד, בעקבות האסון: בוטל מקצה המרתון שתוכנן לשישי, באתר ynet, 18 במרץ 2013
3. ↑  אסי ממן, ‏מרתון תל אביב הופסק באמצע, 90 אנשים נפגעו, באתר ONE‏, 27 בפברואר 2015
4. ↑  איתי בלומנטל, בגלל הקורונה: המרתון בתל אביב - לישראלים בלבד, באתר ynet, 23 בפברואר 2020
5. ↑  ארן הרשלג, סיכום ותוצאות מנצחי מרתון תל אביב 2020, באתר שוונג, ‏2020-02-28
6. ↑  משה כהן, ‏עם יותר מ־20 אלף רצים: מרתון תל אביב במתכונתו הדיגיטלית, באתר מעריב אונליין, 20 בפברואר 2021
7. ↑  תוצאות מרתון תל אביב 2023, באתר "4sport",‏ 24 בפברואר 2023